Șefa secției de boli infecțioase de la Spitalul de Urgență Sibiu cere ajutor pe Facebook.
Victoria Bîrluțiu cere ajutor pe Facebook pentru salvarea a 12 paturi pentru bolnavii cu COVID-19. Este vorba despre saloanele care ar urma să fie golite de pacienţi pentru separarea circuitelor.
Victoria Bîtluțiu, șefa Secției de boli infecțioase de la Spitalul de Urgență Sibiu, a scris pe Facebook un text în care spune că are nevoie de ajutor pentru salvarea a 12 paturi pentru bolnavii cu COVID-19 din saloanele care ar urma să fie golite de pacienţi pentru separarea circuitelor.Spitalul ar avea nevoie de un modul exterior pentru a rămâne la aceeași capacitate de spitalizare."Nu mi-am imaginat că voi scrie vreodată că am nevoie de ajutorul vostru, prieteni. O clădire veche, indiferent cât de renovată e, nu asigură circuite normale într-o pandemie. Asta se întâmplă cu secția Boli Infecțioase Sibiu, necesitând sacrificarea a 12 paturi pentru pacienți, pentru separarea circuitelor. Dacă am avea un modul exterior, ar rămâne aceeași capacitate de spitalizare. Oare mă puteți ajuta?“, scrie pe Facebook Victoria Bîrluțiu.